[{"text_idx": "#000003", "text": "Uuring: u\u0308le 70 protsendi ameeriklastest ei taha Bideni uuesti kandideerimist"}, {"text_idx": "#000004", "text": "71 protsenti ameeriklastest leiab, et president Joe Biden ei peaks teiseks ametiajaks kandideerima, selgus va\u0308rskest uuringust, mille viis la\u0308bi Harvard CAPS\u2013Harris Poll."}, {"text_idx": "#000005", "text": "Nende seast, kes arvavad, et Biden ei peaks uuesti kandideerima, 45 protsenti po\u0303hjendas, et ta on halb president, umbes kolmandik u\u0308tles, et ta on liiga vana ning umbes veerand leidis, et vaja on muutusi, vahendas The Hill."}, {"text_idx": "#000006", "text": "\"President Biden vo\u0303ib tahta uuesti kandideerida, aga valijad u\u0308tlesid \"ei\" mo\u0303ttele teisest ametiajast. Vaid 30 protsenti demokraatidest ha\u0308a\u0308letaks tema poolt demokraatide eelvalimistel,\" u\u0308tles uuringufirma kaasdirektor Mark Penn."}, {"text_idx": "#000007", "text": "Ku\u0308sitlusest selgus ka, et 61 protsenti vastanutest leiab, et eelmine president Donald Trump ei peaks 2024. aastal uuesti kandideerima. 39 protsendi arvates ta peaks kandideerima."}, {"text_idx": "#000008", "text": "36 protsenti neist, kes arvasid, et Trump ei peaks kandideerima, u\u0308tlesid, et ta ka\u0308itumine on ebastabiilne, 33 protsenti leidsid, et ta lo\u0303hestaks riiki ning 30 protsenti leidsid, et Trump on vastutav eelmise aasta 6. jaanuari ru\u0308nnakus Kapitooliumile."}, {"text_idx": "#000009", "text": "60 protsenti ku\u0308sitlusele vastanutest u\u0308tles, et kui nii Biden kui ka Trump kandideeriksid ja\u0308rgmistel presidendivalimistel, siis nad kaaluksid mo\u0303o\u0303duka so\u0303ltumatu kandidaadi poolt ha\u0308a\u0308letamist. 53 protsenti vabariiklastest ja 64 protsenti demokraatidest u\u0308tles, et nad kaaluksid sellises olukorras so\u0303ltumatu kandidaadi valimist."}, {"text_idx": "#000010", "text": "Bideni populaarsus on ku\u0308sitluste ja\u0308rgi praegu madal. Uuringufirma Harvard CAPS\u2013Harris Poll ku\u0308sitlusest selgus, et tema u\u0308ldine reiting on 38 protsenti. Vastajad andsid talle madala hinnangu muu hulgas inflatsiooniga, majandusega, to\u0308o\u0308kohtade toetamise ja koroonapandeemiaga tegelemisel."}, {"text_idx": "#000011", "text": "Eelmisel na\u0308dalal avaldas Reuters uuringufirma Ipsos va\u0308rske ku\u0308sitluse tulemused, millest selgus, et Bideni populaarsus on mitu na\u0308dalat ja\u0308rjest langenud. Bideni tegevuse presidendina kiitis Ipsose uuringu ja\u0308rgi heaks ainult 36 protsenti ameeriklastest."}, {"text_idx": "#000012", "text": "Kohus mo\u0303istis Trumpi endise no\u0303uniku su\u0308u\u0308di kongressi solvamises"}, {"text_idx": "#000013", "text": "Uuring: Bideni reiting langes veel, toetus on 36 protsenti"}, {"text_idx": "#000014", "text": "Bideni toetus on esimese ametiaasta lo\u0303puks madal"}, {"text_idx": "#000019", "text": "Paide to\u0303usis kolmandaks, Kalju libastus tabeli viimase vastu"}, {"text_idx": "#000023", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000024", "text": "Venemaa ru\u0308ndas Ukrainat 40 Shahedi drooniga"}, {"text_idx": "#000026", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000028", "text": "Kaupmehed prognoosivad ko\u0303ige keerulisemat perioodi tuleva aasta alguses"}, {"text_idx": "#000029", "text": "Vandeadvokaat: on toimumas liikumine, mis va\u0308ljendusvabadust u\u0308ha enam piirab"}, {"text_idx": "#000032", "text": "Ko\u0303lvart erakonnast lahkujatest: Karilaid isegi ei vastanud mu ko\u0303nedele"}, {"text_idx": "#000043", "text": "Yasmyn varalahkunud isast: kahjuks ei jo\u0303udnud temaga pa\u0308riselus muusikat teha"}]